Nivetha Thomas. Nivetha Thomas (; 1995-yil 2-noyabrda tugʻilgan) — telugu, malayalam va tamil tillarida suratga tushgan hind aktrisasi. U 2008-yilda malayalam tilidagi "Veruthe Oru Bharya" filmida bola aktrisa sifatida oʻzining kino debyutini qilgan va buning uchun u „Eng yaxshi bola aktrisasi“ sifatida Kerala State Film mukofotini qoʻlga kiritgan. U "Chaappa Kurishu (2011), Romans (2013)," "Jilla (2014), Papanasam (2015), Gentleman(2016)," "Ninnu Kori (2017)," "Jai Lava Kusa (2017) 118(2019)," "Brochevarevarura (2019), V (2020)" va "Vakeel Saab (2021") kabi filmlarda bosh rollarni ijro etgan. Faoliyati. U oʻz faoliytini bola aktrisa sifatida boshlagan, Thomas "Sun" "TVning" "My Dear Bootham" nomli mashhur teleserialida rol ijro etgan. Shundan soʻng, u "Veruthe Oru Bharyada" Jayaramning qizi rolini ijro etgan, filmdagi uning roli yaxshi baholangan. Keyin u asosan ikkinchi darajali rollarni ijro etgan bir nechta Tamil va Malayalam filmlariga imzo chekkan. Uning malayalam tilidagi "Chaappa Kurish" va "Thattathin Marayathu" nomli filmlari bor. 2011-yilda rejissor Samuthirakani tomonidan suratga olingan "Poraali" tamil filmida u benzin ombori xodimi Tamizhselvi rolida aks etgan. U avval Samuthirakani bilan "Arasi" drama serialida ham hamkorlik qilgan edi. 2013-yilda Thomas "Romans" filmida rol oʻynagan, film juda muvaffaqiyatli boʻlgan va Sify.com tomonidan „blokbaster“ deb nomlangan. Tamilcha zamonaviy fantastik komediya "Naveena Saraswathi Sabatham" filmida u intiluvchan qoʻshiqchi Jaishrining ayol bosh rolini ijro etgan. "Jilla"da u otasiga (Mohanlal), Vijay va Mahat oʻynagan ikki akasiga juda bogʻlangan Mahalakshmi rolini ijro etgan. Oʻzining roli haqida u „shunchaki singil roli“ emas, balki „akasiga ijobiy taʼsir koʻrsatadigan kuchli irodali qiz“ ekanligini aytgan. U oʻzining birinchi telugu filmi — Ajay Vodhirala rejissori boʻlgan "Juliet Lover of Idiot" filmiga imzo chekkan. U "Papanasam" nomli "Drishyamning" Tamil remeykida Kamol Haasanning toʻngʻich qizi rolini ijro etgan va uning ijrosi tomoshabinlar olqishiga sazovor boʻlgan. 2021-yil iyul oyidan boshlab Thomas Regina Kassandra bilan birgalikda Sudheer Varma tomonidan suratga olingan "Shankini Dakini", Koreyaning "Midnight Runners" filmining telugu tilidagi talqini uchun suratga tushmoqda.